ଭୁବନେଶ୍ୱର, ଜାନୁଆରୀ ୧(ଲୋକାଲ ୱାୟାର): ଭୁଟାନ ସଂସଦର ପୂର୍ବତନ ବାଚସ୍ପତି ଓ ମହାବୋଧି ସୋସାଇଟି, ଭାରତର ପୂର୍ବତନ ସଭାପତି ଦାଶୋ ପାସାଙ୍ଗ ଦୋର୍ଜି ମଙ୍ଗଳବାର ରତ୍ନଗିରି, ଲଳିତଗିରି ଓ ଉଦୟଗିରି ପରିଦର୍ଶନ କରିଛନ୍ତି ।
ତାଙ୍କ ସହ ଭୁଟାନ ମୁଖ୍ୟ ମଠାଧୀଶଙ୍କ ମୁଖ୍ୟ ସଚିବ ଉଗ୍ୟେନ ତେନଜିନ, ମୁଖ୍ୟ ମଠାଧୀଶଙ୍କ ବ୍ୟକ୍ତିଗତ ସଚିବ ପେମା ଦୋର୍ଜୀ ଓ ବୌଦ୍ଧ ସନ୍ୟାସୀ କର୍ମା ଲାମୋ ମଧ୍ୟଚୀର୍ତ୍ତିରାଜି ପରିଦର୍ଶନ କରିଛନ୍ତି ।
ଦାଶୋ ପାସାଙ୍ଗଙ୍କ ନେତୃତ୍ୱାଧୀନ ଦଳ ଲଳିତଗିରି ଓ ରତ୍ନଗିରି ସଂଗ୍ରହାଳୟ ପରିଦର୍ଶନ କରି ଗୁରୁତ୍ୱପୂର୍ଣ୍ଣ ବୌଦ୍ଧ କୀର୍ତ୍ତିରାଜି ରକ୍ଷଣାବେକ୍ଷଣ ଓ ସଂରକ୍ଷଣ ପାଇଁ ଭାରତୀୟ ପ୍ରତ୍ନତାତ୍ତ୍ୱିକ ଗବେଷଣା ସଂସ୍ଥା ଓ ଓଡ଼ିଶା ସରକାର ନେଇଥିବା ପଦକ୍ଷେପକୁ ପ୍ରଶଂସା କରିଛନ୍ତି ।
ଲଳିତଗିରିରୁ ଆବିଷ୍କୃତ ଅବଶେଷଗୁଡ଼ିକୁ ସଂଗ୍ରହାଳୟରେ ଉପଯୁକ୍ତ ଯତ୍ନ ଓ ସୁରକ୍ଷାରେ ରଖାଯାଇଛି । ଦେଶରେ ଥିବା ପ୍ରାଚୀନ ବୌଦ୍ଧ କୀର୍ତ୍ତିରାଜି ଓ ସ୍ମାରକଗୁଡ଼ିକର ବିକାଶ ପାଇଁ ଭାରତ ସରକାର କରୁଥିବା ଉଦ୍ୟମକୁ ଦାଶୋ ପାସାଙ୍ଗ ପ୍ରଶଂସା କରିଛନ୍ତି ।
ଏହାସହିତ ଓଡ଼ିଶାରୁ ବୌଦ୍ଧ ଧର୍ମର ପ୍ରସାର ଓ ପ୍ରାସଙ୍ଗିକତା ତଥା ଗୁରୁ ପଦ୍ମସମ୍ଭବଙ୍କ ଭୂମିକା ଓ ଜନ୍ମ ସମ୍ପର୍କରେ ଉପଯୁକ୍ତ ଗବେଷଣା ହେବା ଉଚିତ ବୋଲି ମତ ଦେଇଛନ୍ତି ।
ବୁଦ୍ଧଙ୍କ ଦର୍ଶନ ପ୍ରସାରରେ ଉଲ୍ଲେଖନୀୟ ଭୂମିକା ଗ୍ରହଣ କରିଥିବା ମହାବୋଧି ସୋସାଇଟି, ଭାରତ (ଏମଏସଆଇ)ର ଓଡ଼ିଶା କେନ୍ଦ୍ରର ଡଃ ସୌରେନ୍ଦ୍ର ମହାପାତ୍ରଙ୍କ ଉଦ୍ୟମକୁ ପ୍ରଶଂସା କରିଥିଲେ ।
ଭୁଟାନ ଓ ଭାରତରେ ବୌଦ୍ଧ ଧର୍ମର ଅଧ୍ୟୟନ ପାଇଁ ଗବେଷଣା କେନ୍ଦ୍ର କିମ୍ବା ବିଶ୍ୱବିଦ୍ୟାଳୟ ଚେୟାର ସ୍ଥାପିତ ହେବା ଉଚିତ ।
ସ୍ୱନାମଧନ୍ୟ ଐତିହାସିକ ଓ ଏମଏସଆଇ ଉପସଭାପତି ଡଃ ବିମଳେନ୍ଦୁ ମହାନ୍ତିଙ୍କ ଅନୁଯାୟୀ ଭୁଟାନରେ ପ୍ରାଥମିକ ଭାବେ ବୌଦ୍ଧ ଧର୍ମର ବିକାଶ ପ୍ରସିଦ୍ଧ ଉଡ୍ଡିୟାନ ଗୁରୁ ପଦ୍ମସମ୍ଭବଙ୍କ ଦ୍ୱାରା ଅଷ୍ଟମ ଶତାବ୍ଦୀରେ ହୋଇଥିଲା ।
ଭୁଟାନର ଲୋକଙ୍କୁ ଏକତା ସୂତ୍ରରେ ବାନ୍ଧି ରଖି ଅସ୍ତିତ୍ୱ ବଜାୟ ରଖିବାରେ ସେ ପ୍ରମୁଖ ଭୂମିକା ଗ୍ରହଣ କରିଥିଲେ । ଏହା ସେମାନଙ୍କ ନିଆରା ସାଂସ୍କୃତିକ ଓ ଧାର୍ମିକ ପରମ୍ପରାକୁ ବିକଶିତ କରିଥିଲା ।
କିଛି ବର୍ଷ ପୂର୍ବେ ଡଃ ମହାନ୍ତିଙ୍କ ଦ୍ୱାରା ପ୍ରକାଶିତ ପୁସ୍ତକରେ ଓଡ଼ିଶାରେ ଗୁରୁ ପଦ୍ମସମ୍ଭବଙ୍କ ଜନ୍ମ ସମ୍ପର୍କରେ ଅନେକ ଯୁକ୍ତି ଉପସ୍ଥାପିତ ହୋଇଥିଲା ।
ବୌଦ୍ଧ କୀର୍ତ୍ତିରାଜି ପରିଦର୍ଶନ କରିଥିବା ଦଳ ସହିତ ସାମିଲ ପ୍ରସିଦ୍ଧ ଐତିହ୍ୟ ବିଶେଷଜ୍ଞ ଓ ଇନଟାକ୍ ସଦସ୍ୟ ଅନୀଲ ଧୀର କହିଛନ୍ତି ଏସବୁ ସ୍ଥାନର ଧାର୍ମିକ ଓ ସାଂସ୍କୃତିକ ପର୍ଯ୍ୟଟନ ସୁଯୋଗର ବ୍ୟବହାର ହୋଇ ପାରିନାହିଁ ଉପଯୁକ୍ତ ସଚେତନତା ସୃଷ୍ଟି ହେଲେ ଓ ପ୍ରୋତ୍ସାହନ ଦିଆଗଲେ ଏସବୁ ପୀଠ ଓ ରାଜ୍ୟରେ ଥିବା ଅନ୍ୟ ବୌଦ୍ଧ ପୀଠ ଲକ୍ଷ ଲକ୍ଷ ପର୍ଯ୍ୟଟକଙ୍କୁ ଆକୃଷ୍ଟ କରିବ ।
ସେ ଅନେକ ତୀର୍ଥଯାତ୍ରୀ ଓ ପର୍ଯ୍ୟଟନ ଦଳର ନେତୃତ୍ୱ ନେଇ ଏସବୁ ସ୍ଥାନକୁ ଆସିଛନ୍ତି ଓ ସେମାନଙ୍କ ଆଶ୍ଚର୍ଯ୍ୟଜନକ ଅଭିଜ୍ଞତା ହୃଦୟଙ୍ଗମ କରିଛନ୍ତି । ଭାରତ କିମ୍ବା ବିଶ୍ୱର କୌଣସି ସ୍ଥାନରେ ଏପରି ସମୃଦ୍ଧ ବୌଦ୍ଧ କୀର୍ତ୍ତିରାଜିର ଅବଶେଷ ଦେଖିବାକୁ ମିଳେ ନାହିଁ ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
